### Resumé

Forslag om flytning af område fra valgdistriktet 31 Engum til valgdistrikt 32 Hældagerhallen.

### Sagsfremstilling

Valgsekretariatet følger løbende udviklingen i antal vælgere tilknyttet de enkelte valgdistrikter for at sikre, at det enkelte valgsted har det korrekte antal valgborde, og at lokalerne forsat kan sikre gode rammer for afvikling af valghandlingen.

Engum er et af de valgdistrikter, hvor der er den største tilvækst i antal vælgere siden sidste kommunal- og regionalvalg. Der er i forhold til sidste kommunal- og regionalvalg en tilvækst på ca. 300 vælgere. Derved kommer Engum op på at have omkring 2185 tilknyttede vælgere.

Valgstedet i [adresse] er placeret i [adresse], hvor valget afholdes i et mødelokale på 1. sal i bygningen. Der er ét valgbord på valgstedet. Ved de sidste valg har der været tilbagemeldinger om, at lokalerne er meget trange og at der i spidsbelastningstiderne dannes kø, som snor sig ned af trappen. Valgsekretariatet finder det nødvendigt, at finde en løsning, der kan sikre rammerne for afvikling af valghandlingen i [adresse].

Det har tidligere været undersøgt, om der er andre egnede lokaler i lokalområdet, som kan anvendes til afvikling af valghandlingerne. Det er ikke lykkedes at finde andre egnede lokaler. Det vil ikke være muligt i de nuværende lokaler at have 2 valgborde.

Den øgede tilvækst i antal vælgere skyldes de store udstykningsområder i [adresse]. Området er forsat ikke fuldt ud udbygget, så det må forventes, at der vil komme flere vælgere inden for valgdistriktet i de kommende år. Ifølge befolkningsprognose 2025-2035 forventes der en stigning på ca. 700 borgere over 18 år i området omkring [adresse] Bakker over de næste 10 år.

I lyset af befolkningstilvæksten i området arbejdes der i øjeblikket på en helhedsplan for skole og daginstitution i [adresse]. Med en udvidelse af faciliteterne i [adresse] vil der muligvis på sigt kunne findes nye egnede lokaler til afvikling af valghandlingerne.

Med udsigt til forsat øge befolkningstilvækst i valgdistrikt [adresse] foreslår valgsekretariatet på den baggrund, at der flyttes en del af valgdistriktet fra [adresse] til valgdistrikt Hældagerhallen. Det drejer sig om et område af den nye bebyggelse i [adresse] ([adresse], [adresse] og [adresse]). Området er markeret på kortet nedenfor.

![](data:image/jpeg;base64...)

Området henhører under skoledistriktet for [adresse]. En række af vælgerne vil således i forvejen have en tilknytning til Hældager Skole. Der er kilometermæssigt ikke den store forskel for vælgerne, om de skal stemme i Engum eller i Vagn Søndergaard. Det vil i alt dreje sig om ca. 900 vælger, der vil blive flyttet. Derved vil vælgertilknytning til Engum være ca.1285, og der vil være rum for, at valgstedet ved de kommende valg kan håndtere et øget antal vælgere i medfør af den fortsat udbygning af området i [adresse].

Hældagerhallen er i forvejen et stort valgsted med tre valgborde. Der er tilknyttet 6714 vælgere til Vagn Søndergaard. Hvis valgdistriktet ændres til også at rumme en del af [adresse], så vil vælgertilknytning være på 7.614 vælgere. Hældagerhallen er blevet udbygget, så den nu består af to haller samt et foyer-område. Der er således gode fysiske rammer til at rumme de ekstra vælgere.

Såfremt området flyttes til valgdistrikt 32 Hældagerhallen, indstilles det, at den juridiske chef bemyndiges til at foretage de nødvendige bemandingsmæssige justeringer i den forbindelse.

Hvis ændringen af valgdistriktet vedtages, vil der blive informeret særskilt  til vælgerne om det nye valgsted i e-boks. Det nye valgsted vil også fremgå af valgkortet.

**Administrativ tilføjelse**

Indsat den 10. juni 2025.

Efter sagen om ændring af valgdistrikterne har været behandlet i valgbestyrelsen den 15. maj og Økonomiudvalget den 19. maj 2025 har forvaltningen modtaget en henvendelse fra formanden for menighedsrådet og lokalrådet i [adresse], der udtrykker bekymring for den foreslåede ændring, da det område der foreslås flyttet hører til Engum Sogn.

Formanden har i henvendelse udtrykt det således:

*"Et fortsat samlet valgsted er af stor betydning for lokalt fællesskab, lokal identitet og lokal sammenhængskraft. Ikke mindst i vort lokalområde med stor vækst og mange nye borgere. Fællesskab handler om at høre til, om at kende sine naboer. Det er i det nære, vi skaber tryghed og trivsel - fundamentet for et stærkt lokalsamfund. Når vi samles om lokale begivenheder skaber vi en fælles forståelse for hvem vi er, og hvad der gør netop vores sted unikt. Sammenhængskraft binder sammen. Det handler om at skabe relationer på tværs af alder, baggrund og interesser. Om at mødes - også i forbindelse med vores demokratiske rettigheder, når vi går til stemmeurnerne. At styrke fællesskabet og den lokale identitet kræver bevidste valg. Når vi gør det, bliver vores fælles sted ikke bare et sted, vi bor - men et sted vi hører til."*

Formanden har samtidig oplyst, at ejeren af Bredal Kro har tilbudt at lægge lokaler til valghandlingen. Det er samtidig oplyst, at der er planer om opførelse af nye lokaler til sognegården i [adresse], som skal stå færdig i 2027. Lokalerne vil kunne rumme fremtidige valghandlinger.

Forvaltningen har på baggrund af henvendelsen holdt møde med formanden for menighedsrådet og lokalrådet og ejeren af Bredal Kro.

Forvaltningen har oplyst, at af hensyn til stabilteten omkring valghandlingen, så er det nødvendigt at have garanti for at fremtidige valghandlinger vil kunne afvikles på [adresse] indtil det er muligt at anvende de nye lokaler i sognegården i 2027 eller eventuelle fremtidige lokaler på [adresse].

Ejeren af Bredal Kro har garanteret sikkerhed omkring afvikling af fremtidig valghandlinger indtil det er muligt at rykke ind i nyopførte lokaler enten i [adresse] eller Engum Skole.

Det er oplyst, at lokaleleje på [adresse] inklusiv en teknisk medarbejder på valgdagen vil koste 28.000 ekskl. moms. Der er tale om leje af lokalet fra torsdag før valgdagen til onsdag efter valgdagen til afvikling af valghandlingen. Alle valglokaler er booket fra torsdag før valget til onsdag efter valget af hensyn til det logistiske og tekniske set-up af valgstederne.

På baggrund af de nye oplysninger i sagen, så er indstillingen i sagen ændret. Den ændrede indstilling i sagen fremgår nedenfor.

**Administrativ tilføjelse**

Indsat den 16. juni 2025.

Efter dialog er lokalelejen på [adresse] inklusiv en teknisk medarbejder fastsat til 18.000 kr. ekskl. moms for det ovenfor beskrevne tidsrum.

### Økonomi

Det vurderes, at udgiften i forbindelse med flytning af valghandlingen til Bredal Kro i alt 28.000 kr. kan holdes inden for det eksisterende budget afsat til valg i 2025.

### Sagens videre forløb

Sagen skal behandles i Økonomiudvalget og Byrådet.

### Historik

#### Valgsekretariatet indstiller, den 16. juni 2025, punkt 25:

at valgbestyrelsen indstiller om valghandlingen i valgdistrikt Engum skal flyttes til [adresse] eller om det på kortet skraverede område flyttes fra valgdistrikt 31 "Engum" til valgdistrikt 32 "Hældagerhallen".

Såfremt det indstilles, at en del af valgdistrikt Engum flyttes, indstilles det endvidere, at den juridiske chef bemyndiges til at foretage de nødvendige bemandingsmæssige justeringer i medfør af ændringerne af valgdistrikterne.

**Beslutning fra valgbestyrelsen for kommunalvalg den 16. juni 2025:**

Valgbestyrelsen anbefaler, at valghandlingen i valgdistrikt Engum flyttes til [adresse].

Gustav Holst undlod at stemme.

Fraværende: Christopher Nørgaard

####

#### Beslutning fra Økonomiudvalget, den 16. juni 2025, punkt 145:

Anbefales.

Troels Møller, Gustav Holst og Mark Kristiansen tog forbehold for deres stillingtagen til byrådets behandling af sagen.

Fraværende: Xenia Danielsen og Jan Mogensen

### Beslutning

Et flertal på 20 medlemmer godkendte at valghandlingen i distrikt Engum flyttes til Bredal Kro: Adam Paulsen, Yvonne Jessen, Silje Johansen, Allan Bach, Johan Mathiasen, Charlotte Svendsen, Alf Olsen, Ørni Nissen, Benjamin Lauridsen, Curt Dahl, Ulf Knudsen, Ragner Kristensen, Øjvind Østergaard, Frederik Lauritsen, Maren Petersen, Tejs Nørgaard, Dagmar Thorsen, Leonora Klausen, Christopher Nørgaard og George Laursen.

Et mindretal på 10 medlemmer undlod at stemme: Johnny Ravn, Maya Johnsen, Gustav Holst, Yngve Danielsen, Alvin Lund, Anne Nørgaard, Michala Olsen, Xenia Danielsen, Frederikke Rasmussen og Bøje Lauridsen.

Fraværende: Mikael Jakobsen, i stedet mødte Bøje Lauridsen.

Fraværende: Jan Mogensen, i stedet mødte Ørni Nissen.

Fraværende: Bodil Poulsen, i stedet mødte Dagmar Thorsen.

Fraværende: Mark Kristiansen.